
Iepirkumu komisija izveidota ar Labklājības ministrijas 2026. gada 1. jūlija rīkojumu Nr. 16/SFP “Par iepirkuma komisijas izveidošanu iepirkuma “Periodiskais izdevums “Sociālais darbs Latvijā”” šādā sastāvā:
	[bookmark: _Hlk12540550]
Edgars Kainaizis
	Komisijas priekšsēdētājs

	
	Sociālā darba un sociālās palīdzības politikas departamenta projekta "Profesionāla un mūsdienīga sociālā darba attīstība" vecākais eksperts

	
Inga Lukašinska

	Komisijas priekšsēdētājas vietniece

	
	Sociālā darba un sociālās palīdzības politikas departamenta projekta "Profesionāla un mūsdienīga sociālā darba attīstība" vecākā eksperte

	
Viktorija Puka
	Komisijas locekļi

	
	Sociālā darba un sociālās palīdzības politikas departamenta projekta "Profesionāla un mūsdienīga sociālā darba attīstība" vecākā eksperte

	Dace Slapiņa
	Sociālā darba un sociālās palīdzības politikas departamenta projekta “Profesionāla un mūsdienīga sociālā darba attīstība” vadošā finansiste

	
Laila Škoba
	Komisijas sekretāre 

	
	Sociālā darba un sociālās palīdzības politikas departamenta projekta "Profesionāla un mūsdienīga sociālā darba attīstība" juriskonsulte



	
1.
	Paziņojuma publicēšanas vieta
	Paziņojums par apspriedi publicēts publikāciju vadības (PVS) sistēmā 16.07.2026.
https://eformsb.pvs.iub.gov.lv/show/4b10aaf5-a1f7-4ff8-8257-e8fcb8577876

	2. 
	Termiņš, līdz kuram piegādātāji varēja sniegt komentārus 
	Iepirkumu uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā -  31.07.2026.

	3.
	Priekšlikumi iesniedzami:
	Ieinteresētais piegādātājs priekšlikumus, jautājumus vai komentārus par plānotā iepirkuma dokumentāciju iesniedz Elektronisko iepirkumu sistēmā (EIS) šīs apspriedes iepirkuma profilā https://www.eis.gov.lv/EKEIS/Procurement/Edit/177671

	4.
	Piegādātāja saņemtie komentāri un izmaiņu priekšlikumi, un iepirkuma komisijas lēmums par izmaiņu iekļaušanu (izmaiņu veikšanu) vai neiekļaušanu atklātā konkursa dokumentācijā:
	https://www.eis.gov.lv/EKEIS/Procurement/Edit/177671

	5.
	Apspriedes dalībnieki:
	Biedrība "Latvijas sociālo darbinieku biedrība"
reģistrācijas Nr. 40008105558




	Prasība
	Pretendenta komentārs
	Pasūtītāja viedoklis

	Piegādātāju apspriedes 1.pielikuma “PRASĪBAS PRETENDENTIEM UN IESNIEDZAMIE DOKUMENTI” 3.4.1. un 3.4.1.1.apakšpunkti.
	Šī ir jauna prasība salīdzinājumā ar iepriekšējo iepirkumu, kaut arī ES datu regula ir spēkā jau sen. Vai tāda vispār ir nepieciešama? Kā jau iepriekšējā sadarbībā esam norādījuši, Latvijas Sociālo darbinieku biedrība izmanto Gmail pakalpojumus, t.sk. rakstu koplietotai rediģēšanai, pārsūtīšanai un citas Gmail piedāvātās iespējas. Izmanto arī MS Office 365 un citus vispārizplatītus ofisa darba IT rīkus. 

Lūdzam precizēt Piegādātāju apspriedes 1. pielikuma 3.4.1. punktā lietoto jēdzienu “automatizētie līdzekļi, kas atrodas trešajās valstīs”, norādot, vai ar to saprot arī Gmail, MS Office 365 un Heyzine standarta piedāvāto risinājumu lietošanu. Priekšlikums ir skaidri norādīt, ka ir iespējama Gmail un MS produktu lietošana žurnāla redkolēģijas vajadzībām, t.sk. personu datu apstrādē, ievērojot ES regulas prasības. 
Šīs regulas prasības ir saistošas jebkurai ES personai, tāpēc ierosinām izvērtēt, vai vispār šāds apliecinājums ir nepieciešams, jo katra lieka papīra vai darbības prasīšanu palielina birokrātiju, kas ir pretēji valdības politikas virzienam.
	Izvērtējot apspriedes dalībnieka sniegto ierosinājumu, tiek nolemts prasību nolikumā atstāt.

Prasība noteikta, lai nodrošinātu pasūtītāja pienākumu izpildi personas datu aizsardzības jomā, kā arī mazinātu riskus, kas saistīti ar personas datu nodošanu ārpus Eiropas Savienības. Nolikuma 3.4.1. punktā lietotie termini atbilst Eiropas Parlamenta un Padomes Regulas (ES) 2016/679 (Vispārīgās datu aizsardzības regulas) terminoloģijai. Prasība paredz, ka pretendents identificē personas datu apstrādē izmantotos automatizētos līdzekļus un apliecina, vai personas dati tiek apstrādāti, izmantojot risinājumus, kas atrodas trešajās valstīs, vai arī iesniedz informāciju un dokumentus, kas apliecina atbilstību Vispārīgās datu aizsardzības regulas V nodaļā noteiktajām prasībām.
Pasūtītājs nesniedz vērtējumu par konkrētu komerciālu platformu vai pakalpojumu (piemēram, Gmail, Microsoft 365 vai citu risinājumu) atbilstību Vispārīgās datu aizsardzības regulas prasībām. Par izmantoto risinājumu atbilstības izvērtējumu un personas datu apstrādes tiesiskumu ir atbildīgs pats pretendents.
Vienlaikus norādāms, ka prasība par apliecinājuma iesniegšanu neattiecas uz Heyzine platformas izmantošanu, jo tās lietošana ir paredzēta pasūtītāja tehniskajā specifikācijā.

	Piegādātāju apspriedes 1.pielikuma “PRASĪBAS PRETENDENTIEM UN IESNIEDZAMIE DOKUMENTI” 3.1.4. apakšpunkts, 2.eksperta prasības
	Zinātniskā darba veikšanu var apliecināt ne tikai publikācija, bet arī augstākais zinātniskais grāds. 

Pievienot 2.eksperta 1) prasībai esošajā redakcijā tekstu "vai ir doktora grāds". Pamatojums - abas alternatīvas var apliecināt zinātniskā darba esamību un kvalifikāciju.  
	Izvērtējot apspriedes dalībnieka sniegto ierosinājumu, tiek nolemts prasību 2.ekspertu grupas dalībniekam (sociālā darba zinātnieks) saglabāt sākotnējā redakcijā.
Pasūtītāja noteiktās prasības mērķis ir nodrošināt, ka ekspertam ir pierādāma un aktuāla zinātniskās darbības pieredze sociālā darba jomā. Publicēts zinātnisks raksts apliecina ne tikai iegūtu akadēmisku kvalifikāciju, bet arī praktisku iesaisti zinātniskajā darbā, pētniecības rezultātu sagatavošanā un publicēšanā.

Doktora grāda esamība pati par sevi neapliecina zinātnisko aktivitāti iepriekšējo trīs gadu laikā, kas ir pasūtītāja noteiktais pieredzes vērtēšanas periods. Tādēļ prasība par publicētu zinātnisku rakstu tiek saglabāta kā objektīvs un tieši pārbaudāms kritērijs eksperta profesionālās un akadēmiskās pieredzes novērtēšanai.

Vienlaikus pasūtītājs neierobežo iespēju pretendentam piedāvāt ekspertu ar doktora grādu, ja tas vienlaikus atbilst nolikumā noteiktajām prasībām.

	Piegādātāju apspriedes 1.pielikuma “TEHNISKĀ SPECIFIKĀCIJA” 5.5.5.apakšpunkts
	Šādas izšķirtspējas un izmēra prasības nebūtu jāattiecina uz visām fotogrāfijām, arī nelielām autoru portretfotogrāfijām, arhīva vai tml. materiāliem, diagrammām, infografikām un tml. Mūsuprāt, tas varētu ierobežot iespējas nodrošināt rakstus ar tā saturam (autoru radītiem) atbilstošiem attēliem, jo privāti uzņemtas fotogrāfijas no prakses vietas var neatbilst šādām prasībām. Nosacījuma izpildes gadījumā būtiski tiek ierobežotas privāto arhīvu bilžu izmantošana, ko bieži iesniedz autori. Īpaši, ja runa ir par vēsturiskiem notikumiem, piemēram, pieredzes stāsti utt. Vienlaikus tas paredz, ka izpildītājam būtu jānodrošina katram raksta autoram profesionāla foto sesija par raksta tēmu. Tas būtiski palielina žurnāla vizuālā noformējuma (nevis satura) sagatavošanas laiku un izmaksas. Uzskatām, ka profesionālajā izdevumā primārā nozīme ir rakstu saturam, bet vizuālā noformējuma prasības varētu diferencēt.
Par prasībām fotogrāfiju izmēram. Lai saprastu, cik lielai jābūt fotogrāfijai, kas būtu optimāli piemērota drukai labā izšķirstpējā (300 dpi), pikseļu skaitu jāizdala ar skaitli “118” – rezultātā iegūsim fotogrāfijas izmēru centimetros. Līdz ar to sanāk, ka pat prasība par vāka bildi ir krietni pārspīlēta, jo vieta vāka bildei augstumā ir aptuveni 16-17 cm. Ja skatāmies uz punktā noteikto prasību, tad vāka bildes izmēram pa garāko malu jābūt gandrīz 34 cm, respektīvi, aptuveni 2x lielākam nekā nepieciešams. Protams, cilvēku no fotogrāfijas “izgriež” laukā un var būt situācija, kad bilde tīri formāli atbilst parametriem, bet cilvēka izmērs pēc izgriešanas vairs, protams, nav tik liels un sanāk, ka drukājamās fotogrāfijas kvalitāte vairs nav optimāla.
Žurnāla iekšpusē būs mazāka izmēra bildes, piemēram, raksta autora bilde, kura būs ~3x4 cm vai rakstam papildinošā bilde ~10x15 cm vai tml. Šīm garākās malas cm, mm, vai px skaitlis būs mainīgs un noteikti mazāks par 4000px.

Iesakām prasību sasaistīt ar attēla faktisko izmēru maketā, kā arī pieļaut variācijas, ja fotogrāfija ir tieši saistīta ar raksta saturu un ir radīta prakses laikā pirms žurnāla satura veidošanas.
Ja prasība ir, ka visas žurnāla rakstu fotogrāfijas ir profesionāla fotogrāfa gatavotas, kas faktiski nozīmē fotosesiju pie katra raksta autora/ autoriem, tad ir loģiski noteikt arī konkrētu minimālo fotogrāfiju skaitu vai fotogrāfiju/ lpp. attiecību, lai varētu precīzi aprēķināt šādas prasības izmaksas.
	Izvērtējot ieinteresētā apspriedes dalībnieka priekšlikumu, nolemts tehniskās specifikācijas prasību precizēt.

Pasūtītājs piekrīt, ka prasība par minimālo attēlu izšķirtspēju un izmēru primāri ir attiecināma uz attēliem, kas paredzēti drukai lielākā formātā, tai skaitā žurnāla vāka fotogrāfijai un citiem būtiskiem vizuālajiem elementiem. Vienlaikus izdevuma satura kvalitātes nodrošināšanai ir nepieciešams pieļaut arī vēsturisku fotogrāfiju, privāto arhīvu materiālu, prakses laikā uzņemtu attēlu, diagrammu, infografiku un citu raksta saturu papildinošu vizuālo materiālu izmantošanu, ja tie labā, kvalitātē un izšķirtspējā un šiem vizuālajiem materiāliem ir vēsturiskā vai mākslinieciskā vērtība attiecīgajam izvietojuma izmēram maketā.

Līdz ar to prasība tiks precizēta, nosakot iepirkuma dokumentācijā  atbilstošas prasības. 

 


	Piegādātāju apspriedes 1.pielikuma “TEHNISKĀ SPECIFIKĀCIJA”  5.5.6. apakšpunkts
	Jaunās (salīdzinājumā ar iepriekšējā iepirkuma prasībām) prasības būtiski palielina profesionāla fotogrāfa darba apjomu (rakstu autoru iesūtītās fotogrāfijas par raksta tēmu ne vienmēr ir profesionāla fotogrāfa radītas, kas ir loģiski), redkolēģijas koordinācijas slodzi, saskaņošanas posmu skaitu, izmaksu risku un termiņu kavējumu risku. Turklāt žurnāla fotogrāfijas parasti nesagatavo tikai viens fotogrāfs, to dara vairāki. Tā kā prasības mērķis ir nodrošināt noteiktu fotogrāfiju kvalitāti / izmēru, tad adekvāti ir izvirzīt prasības fotogrāfijām, bet nevis noteikt tiesības ietekmēt izpildītāja piesaistīto speciālistu.

Priekšlikums ir dzēst šo punktu, jo tajā ietvertā prasība (fotogrāfa saskaņošana) nav tieši saistīta ar sasniedzamo mērķi (attēlu prasības). Ja tomēr šāda prasība tiek atstāta, tad tehniskajā specifikācijā ir jādefinē objektīvus nesaskaņošanas vai maiņas kritērijus, termiņu, kurā tas izdarāms, ka fotogrāfa maiņa nav pieļaujama pēc fotogrāfiju saskaņošanas.
	Izvērtējot apspriedes dalībnieka sniegto ierosinājumu, tiek nolemts prasību nolikumā saglabāt.
Fotogrāfa darbam šī iepirkuma ietvaros ir nozīmīga ietekme uz žurnāla kvalitāti, t.sk. sociālā darbinieka profesionālā tēla veidošanu sabiedrībā, tāpēc Pasūtītājs vēlas paturēt tiesības lūgt mainīt piedāvāto speciālistu.
Pasūtītāja iepriekšējā sadarbības pieredze līdzīgu pakalpojumu sniegšanā, ir parādījusi, ka fotogrāfa profesionālā pieeja, t.sk. žurnāla satura vizuālais redzējums fotogrāfijās var neatspoguļot fotogrāfa izpratni par  sociālā darba izdevuma mērķi un vizuālo koncepciju.  Līdz ar to prasība ir saistīta ne vien ar formālu attēlu tehnisko kvalitāti, bet arī ar sociālā darba nozarē  nodarbinātiem speciālistiem paredzēta satura atbilstošu vizuālo noformējumu.

Prasība arī nerada nepamatotus šķēršļus konkurencei, jo tā neparedz konkrētu personu vai kvalifikācijas nosacījumu izvirzīšanu, bet tikai pasūtītāja tiesības, atbilstoši iepriekš minētajam izvērtēt un saskaņot piesaistīto speciālistu.
Prasības mērķis nav ierobežot pakalpojuma sniedzēja tiesības organizēt darba procesu vai noteikt, ka žurnāla sagatavošanā drīkst piedalīties tikai viens fotogrāfs.
Pakalpojuma sniedzējs savā finanšu piedāvājumā var ietvert izmaksas par viena vai vairāku profesionālu fotogrāfu pakalpojumiem, kā arī visas nepieciešamās izmaksas par foto apstrādāšanas programmu izmantošanu, kā arī citas ar kvalitatīvu fotogrāfiju sagatavošanu saistītās izmaksas.   

	Piegādātāju apspriedes 1.pielikuma “TEHNISKĀ SPECIFIKĀCIJA”  5.10. apakšpunkts
	Jaunajās prasībās ir kategoriskāks formulējums, vairs neparedzot līgumsoda piemērošanas vērtēšanu (var tikt piemērots), bet gan obligātu piemērošanu jebkuras, arī nebūtiskas kļūdas gadījumā. Turklāt nav noteikts līgumsoda apmērs un noteikšanas kritēriji. Faktiski nav iespējams garantēt, ka tīri cilvēciski visā žurnālā nebūs nevienas ortogrāfiskās kļūdas. Tāpat 100% nevar garantēt, ka interneta avota atsauce joprojām būs aktīva (eksistēs) žurnāla izdošanas brīdī, kaut arī raksta rediģēšanas brīdī tas tā bija. Turklāt redkolēģijā piedalās pasūtītāja pārstāvis, kas arī ir līdzatbildīgs par kļūdu pamanīšanu, ja tādas ir, jo viss saturs un tehniskais izpildījums pilnībā pirms publicēšanas vienmēr ir ticis saskaņots ar pasūtītāja atbildīgajām personām. Un jaunā iepirkuma prasības arī paredz vēl lielāku satura saskaņošanu. Tāpēc nav adekvāti atbildību par jebkuru kļūdu kategoriskā veidā pārlikt uz izpildītāju. 
Tāpat ir nesamērīga prasība visu žurnālu iespiest no jauna, ja iepriekš iespiesto pasūtītājs ir saskaņojis. Kļūdas būtu jānovērš izstrādes un saskaņošanas procesā. Ir jāņem vērā, ka žurnāla tehniskajā specifikācijā ir noteikts, ka daļu no žurnāla satura nodrošina pasūtītājs, kura dotajos tekstos un materiālos arī var būt kļūdas. 
Norādām, ka esošajā redakcijā Nav nošķirtas:
· būtiskas kļūdas; 
· nebūtiskas drukas vai korektūras kļūdas; 
· kļūdas, kuru cēlonis ir pasūtītāja apstiprināts teksts; 
· kļūdas pasūtītāja iesniegtajos materiālos; 
· kļūdas, kas konstatētas tikai daļā tirāžas.

Vai nu atstāt iepriekšējā iepirkuma regulējumu, ka līgumsods var tikt piemērots, ja tiek konstatēta būtiska kļūda, kura ir parādījusies pēc pasūtītāja saskaņojuma. Un būtu jādefinē, kas šā iepirkuma izpratnē ir būtiska kļūda, kad var tikt piemērots līgumsods. Tāpat prasību iespiest no jauna attiecināt tikai uz situāciju, kad ir konstatēta kļūda, kas radusies pēc žurnāla satura un tehniskā izpildījuma saskaņošanas ar pasūtītāju. Pretējā gadījumā izpildītājam ir jāatbild par abu pušu pieļautām kļūdām. Tāpat būtu jānosaka precīzi arī citi līgumsoda piemērošanas nosacījumi, piemēram, apmērs. Būtu precīzi jānosaka, pie kādiem apstākļiem ir atkārtoti jāiespiež viss žurnāls no jauna. Ja izdevuma makets un SoftProof fails ir saskaņots ar pasūtītāju un tāds arī iespiests, tad nav pamatoti prasīt tā izdošanu no jauna par izpildītāja līdzekļiem. Ja kļūdas ir radušās pēc saskaņošanas ar pasūtītāju, tad iespiešana no jauna būtu pamatota prasība.
	
Izvērtējot ieinteresētā piegādātāja priekšlikumu, nolemts tehniskās specifikācijas prasību precizēt, bet tiktāl, cik tas nav pretrunā ar iepirkuma līguma projekta noteikumiem.

Pasūtītājs piekrīt, ka tehniskajā specifikācijā nepieciešams skaidrāk nodalīt Pakalpojuma sniedzēja atbildību. Vienlaikus Pasūtītājs saglabā prasību, ka Pakalpojuma sniedzējs ir atbildīgs par tā veiktajiem rediģēšanas, korektūras, maketēšanas, drukas sagatavošanas un citiem tehniskās izpildes darbiem.  Vēršam uzmanību, ka Pasūtītāja saskaņojums pats par sevi neatceļ pakalpojuma sniedzēja profesionālo atbildību. Saskaņā ar tehniskās specifikācijas prasībām pakalpojuma sniedzējs, lai nodrošinātu izdevuma kvalitāti piesaista profesionālu redaktoru, korektoru, dizaineru – maketētāju un viņa pienākums ir identificēt un novērst kļūdas arī pirms nodošanas Pasūtītāja saskaņošanai. 


	Piegādātāju apspriedes 1.pielikuma “TEHNISKĀ SPECIFIKĀCIJA”  5.13.3.apakšpunkts
	Var būt objektīvi neiespējami nodrošināt izdevuma prezentāciju 7 dienu laikā pēc izdevuma numura publicēšanas.

Ierosinām noteikt termiņu vismaz 14 dienu laikā.
	Izvērtējot ieinteresētā piegādātāja priekšlikumu, kā arī atkārtoti izvērtējot iepirkuma priekšmeta izpildei nepieciešamo prasību apjomu un lietderību nolemts atteikties no tehniskās specifikācijas 1.2.5. apakšpunkta, līdz ar to arī no 5.12., 5.13. un 6.4. apakšpunkta, par tiešsaistes vai klātienes Izdevuma prezentēšanu.
 
Pasūtītāja sākotnēji iecerētais prezentācijas termiņš (7 (septiņu) kalendāro dienu laikā), bija saistīts ar nepieciešamību pēc iespējas operatīvāk informēt sociālā darba speciālistus un citus interesentus par kārtējā Izdevuma iznākšanu, tā saturu un aktualitātēm sociālā darba jomā.  Šāda prezentācija sasniedz savu mērķi tikai tad, ja tā tiek organizēta īsā laikā pēc Izdevuma publicēšanas.
Gadījumā, ja prezentācijas organizēšanai būtu nepieciešams ilgāks laiks, tajā skaitā piegādātāja ierosinātais 14 dienu termiņš, būtiski samazinātos prezentācijas aktualitāte un pievienotā vērtība, jo attiecīgais Izdevums līdz tam laikam jau būtu sasniedzis savu mērķauditoriju, savukārt informēšana par Izdevuma saturu, aktualitātēm un rakstiem tiktu nodrošināta citos komunikācijas kanālos, tostarp sociālajos tīklos un citās Pasūtītāja īstenotajās komunikācijas aktivitātēs.
Ņemot vērā minēto, kā arī to, ka Izdevuma prezentācijas organizēšana nav būtiska žurnāla sagatavošanas, izdošanas un izplatīšanas pakalpojuma sastāvdaļa, Pasūtītājs ir nolēmis svītrot prasības par tiešsaistes prezentācijas organizēšanu.

	Piegādātāju apspriedes 1.pielikuma “TEHNISKĀ SPECIFIKĀCIJA”  5.14.1.apakšpunkts
	Objektīvu iemeslu dēļ klātienes prezentācija nevar notikt jebkurā vietā. Esošā redakcija faktiski paredz, ka tas var notikt jebkurā vietā Latvijā vai citur Pasaulē. 

Ierosinām noteikt, ka klātienes prezentācijas iespējamā norises vieta ir Rīgas administratīvajā teritorijā.
	Izvērtējot ieinteresētā piegādātāja priekšlikumu, kā arī atkārtoti izvērtējot iepirkuma priekšmeta izpildei nepieciešamo prasību apjomu un lietderību nolemts atteikties no tehniskās specifikācijas 1.2.5. apakšpunkta, līdz ar to arī no 5.12., 5.14. un 6.4. apakšpunkta, par tiešsaistes vai klātienes Izdevuma prezentēšanu.

Skat. Pasūtītāja viedokli nākamajā tabulas ailē par 5.14.4. apakšpunktu.

	Piegādātāju apspriedes 1.pielikuma “TEHNISKĀ SPECIFIKĀCIJA”  5.14.4.apakšpunkts
	Var būt objektīvi neiespējami nodrošināt izdevuma prezentāciju 7 dienu laikā pēc izdevuma numura publicēšanas. Tāpat izpildītājs nevar ietekmēt rakstu autoru iespējas piedalīties šādā pasākumā klātienē. Tas nav tieši atkarīgs no izpildītāja. No pieredzes ir redzams, ka autori var būt no dažādām Latvijas apdzīvotajām vietām, kas var objektīvi apgrūtināt ierašanos jebkurā vietā un laikā.

Ierosinām noteikt termiņu 14 dienu laikā. Ierosinām noteikt, ka ir vēlama 3 autoru klātbūtne.
	Izvērtējot ieinteresētā piegādātāja priekšlikumu, kā arī atkārtoti izvērtējot iepirkuma priekšmeta izpildei nepieciešamo prasību apjomu un lietderību nolemts atteikties no tehniskās specifikācijas 1.2.5. apakšpunkta, līdz ar to arī no 5.12., 5.14. un 6.4. apakšpunkta, par tiešsaistes vai klātienes Izdevuma prezentēšanu.

Pasūtītāja sākotnējā iecere bija nodrošināt iespēju iespējami operatīvi informēt sociālā darba speciālistus, citus sociālajā jomā nodarbinātos profesionāļus un interesentus par kārtējā Izdevuma iznākšanu, tā saturu un aktualitātēm, kā arī veicināt profesionālu diskusiju par Izdevumā aplūkotajām tēmām.
Šādas klātienes prezentācijas sasniedz savu mērķi tikai tad, ja tās iespējams organizēt īsā laikā pēc attiecīgā Izdevuma publicēšanas un tiek nodrošināts iespējami daudzpusīgs ieskats izdevuma saturā, piedaloties izdevuma rakstu autoriem un redkolēģijas pārstāvjiem. Praksē, kā norāda ieinteresētais piegādātājs, klātienes pasākumu organizēšana ir saistīta ar vairāku autoru, redkolēģijas pārstāvju un citu iesaistīto personu pieejamību konkrētā laikā un vietā. Turklāt rakstu autori var pārstāvēt dažādas institūcijas un atrasties dažādās Latvijas vietās, līdz ar to dalības nodrošināšana noteiktā termiņā un klātienes formātā ne vienmēr ir objektīvi iespējama.
Ņemot vērā minēto, kā arī to, ka klātienes prezentācijas organizēšana nav būtiska žurnāla sagatavošanas, izdošanas un izplatīšanas pakalpojuma sastāvdaļa, Pasūtītājs ir nolēmis svītrot Tehniskās specifikācijas prasības par Izdevuma klātienes prezentāciju organizēšanu.



Apspriedes ziņojums parakstīts elektroniski ar drošu elektronisko parakstu. Komisijas pieņemtā lēmuma datums ir tas datums, kas ir norādīts apspriedes ziņojuma augšējā kreisajā pusē. Komisija apspriedes ziņojumu paraksta ne vēlāk kā 3 (trīs) darba dienu laikā no pieņemtā lēmuma datuma.

